stanford-oval/wikipedia huggingface dataset:
Alexa Nikolas

| Alexa Nikolas |
| --- | --- |
 Alexa Nikolas vuonna 2015.
Henkilötiedot
Koko nimi:  Alexa Helen Nikolas
Syntynyt: 4. huhtikuuta 1992 (ikä 32) Chicago, Illinois, Yhdysvallat
Näyttelijä
Aktiivisena:  1999–
Merkittävät roolit:  Nicole Bristow (Zoey 101)
Palkinnot
 Young Artist (2006, 2007) 
Aiheesta muualla
IMDb 
Alexa Helen Nikolas (s. 4. huhtikuuta 1992 Chicago, Illinois) on yhdysvaltalainen näyttelijä. Hänet tunnetaan parhaiten Nicole Bristowin roolista televisiosarjassa Zoey 101 vuosina 2005–2006.
Nikolas syntyi Chicagossa, Illinoisissa. Hän on esiintynyt Zoey 101:n lisäksi esimerkiksi Vanessa Hudgensin musiikkivideolla ”Come Back to Me” ja Zackin ja Codyn viiden tähden elämää -sarjassa.
Kreikkalaistaustainen Nikolas on Victoria Justicen ystävä.[lähde? ]
Aiheesta muualla

TV.com (Arkistoitu – Internet Archive)
Anders Erik Afzelius

A. E. Afzelius, tuntemattoman taiteilijan maalaus.
Anders Erik Afzelius (25. huhtikuuta 1779 Forshem, Ruotsi – 1. maaliskuuta 1850 Riika, Latvia) oli  ruotsalaissyntyinen  Suomessa vaikuttanut oikeusoppinut. Hän oli Turun akatemian yleisen ja kotimaisen lakitieteen professori vuodesta 1818. Hän joutui valtiollisen vainon kohteeksi ja joutui eroamaan vuonna 1822. Hän asettui asumaan Helsingin lähelle ja toimi lahjoitusmaatalonpoikien asianajajana ja joutui erityisesti kenraalikuvernööri Arseni Zakrevskin vihan kohteeksi. Tällöin hänet karkotettiin mutta hänen päästyään Ahvenanmaalle hänet pidätettiin ja karkotettiin Vjatkaan. Vuonna 1837 hän sai luvan asua Lappeenrannassa, mutta pidätettiin jälleen 1837 ja vietiin vangiksi Liivinmaalle Wendeniin. Hän sai oleilla Riiassa, jossa kuoli. Hänen syyllisyyttään mihinkään pidetään kyseenalaisena, eikä häntä koskaan varsinaisesti tutkittu eikä tuomittu.
Anders Erik Afzliuksen vanhemmat olivat lääninrovasti Erik Afzelius ja Kristina Margareta Victorin ja puolis vuodesta 1806 Maria Margareta Hydrén.
Aiheesta muualla

Runeberg.org, Svensk Biografisk handlexikon
Alex Lindroos

| Alex Lindroos> Henkilötiedot |
| --- | --- |
Syntynyt: 4. syyskuuta 1995 (ikä 29) Helsinki, Suomi
Kansalaisuus:   Suomi
Jääkiekkoilija
Lempinimi:  Linkki, Allu
Pelipaikka:  puolustaja
Maila:  vasen
Pituus:  194 cm
Paino:  101 kg
Pelaajaura
Pääsarjaura:  2017–
Aik. seurat:  JYP-Akatemia (Mestis) Peliitat (Mestis) Pelicans (SML) JYP (SML) Kiekko-Vantaa (Mestis) HPK (SML) Gothiques d’Amiens (Ranska) Lillehammer IK (Norja)
Alex Lindroos (s. 4. syyskuuta 1995 Helsinki) on suomalainen jääkiekkopuolustaja. Hän on pelityyliltään puolustava puolustaja.
Muuta

Lindroos valmistui ylioppilaaksi Sibbo Gymnasiumista keväällä 2014.
Anaktório

| Anaktório Ανακτόριο |
| --- | --- |
 Kunnallisyksikön sijainti
 Anaktório
 Koordinaatit: 38°55′N, 20°53′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Áktio-Vónitsa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380201
Väkiluku (2011):  9 129
Aikavyöhyke:  UTC+2
 – Kesäaika:  UTC+3
Postinumero:  300 02
Suuntanumero(t):  26430
Infobox OKVirheellinen NIMI-arvo: 
Anaktório (kreik. Ανακτόριο, kath.kreik. Ανακτόριον, Anaktórion; virallisesti Δημοτική Ενότητα Ανακτορίου, Dimotikí Enótita Anaktoríou) on yksi Áktio-Vónitsan kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 9 129 (vuonna 2011).
Anaktórion kunnallisyksikkö käsittää Áktio-Vónitsan kunnan pohjoisosan, mukaan lukien Áktion niemen sekä suuren osan Amvrakikóslahden etelärannasta. Se on ottanut nimensä alueella sijainneelta antiikin ajan Anaktorionin kaupungilta. Kunnallisyksikön suurin asutus on Vónitsan kaupunki. Anaktório oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Áktio-Vónitsan kunnaksi yhdessä Medeónin ja Pálairoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Anaktórion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Nikólaos Vonítsis kai Xiromérou | Ágios Nikólaos | 738 |
| Ágios Nikólaos Vonítsis kai Xiromérou | Ái Giannis | 140 |
| Drymós | Drymós | 493 |
| Drymós | Pétra | 4 |
| Monastiráki | Korpí | 3 |
| Monastiráki | Monastiráki | 1 311 |
| Paliámpela | Paliámpela | 762 |
| Paliámpela | Roúga | 0 |
| Paliámpela | Varkó | 9 |
| Paliámpela | Volími | 0 |
| Thýrio | Goúrgouvli | 21 |
| Thýrio | Thýrio | 732 |
| Vónitsa | Áktio | 180 |
| Vónitsa | Néa Kamarína | 33 |
| Vónitsa | Vónitsa | 4 703 |
Yhteensä: 9 129
Anders Fabian Orrhjelm

| Anders Fabian Orrhjelm (Orraeus) |
| --- | --- |
 Orrhjelm -aatelisvaakuna
Prokuraattori
 1816–.  
Varamaaherra
 1812–1816.  
Valtiopäivämies 
 Talonpoikaissäädyn sihteeri Porvoon valtiopäivillä 22. maaliskuuta – 19.heinäkuuta 1809.  
Laamanni
 1806–.  
Pormestari
 Porvoo 1792–  
Henkilötiedot
Syntynyt: 30. marraskuuta 1762 Porvoo, Ruotsi
Kuollut: 30. marraskuuta 1762 Turku, Suomen suuriruhtinaskunta
Ammatti:  Porvoon pormestari (1792), Porvoon valtiopäivien talonpoikaissäädyn sihteeri (1809), Suomen hallituskonseljin oikeusosaston esittelijäsihteeri (1809–1812), prokuraattori (1816).
Arvonimi: aatelointi Venäjän aateliskalenteriin (1809), valtioneuvos (1816)
Vanhemmat:  Gustaf Orraeus ja Ulrika Helena Gudseus
Tiedot
Suhteita:  kuoli naimattomana ja lapsettomana.
Dynastia:  Orraeus
Anders Fabian Orrhjelm (Orraeus) (30. marraskuuta 1762 Porvoo – 2. joulukuuta 1816 Turku) oli prokuraattori, Porvoon pormestari ja valtioneuvos.
Orrhjelmin vanhemmat olivat lehtori Gustaf Orraeus (s.1723–1782) ja Ulrika Helena Gudseus (s.1740–1813). Hän tuli filosofian kandidaatiksi 1784, palveli Turun hovioikeudessa ja siirtyi Porvoon pormestariksi 1792. Kymin laamannikunnan vt. hoitajana Orrhjelm toimi 1795–1807, laamannin arvo hänelle myönnettiin 1806. Georg Magnus Sprengtporten kutsui Orrhjelmin tammikuussa 1809 kenraalikuvenmenttinsa kanslian päälliköksi ja Porvoon valtiopäivillä hän toimi talonpoikaissäädyn sihteerinä. Häntä esitettiin hallituskonseljin (Senaatin) jäseneksi, mutta hän sai vain oikeusosaston esittelijäsihteerin toimen vuosien 1809–1812. Orrhjelm aateloitiin 1809, Vaasan läänin varamaaherrana hän toimi 1812–1816. Viimeksi mainittuna vuonna hän sai valtioneuvoksen arvon ja hänet nimitettiin prokuraattoriksi Matthias Caloniuksen jälkeen, mutta hän ehti hoitaa virkaa vain lyhyen ajan. Orrhjelm kuoli naimattomana ja vailla perillisiä.
Tunnustukset ja arvonimet

Anders Fabian Orraeus Aateloitu nimellä: Orrhjelm 18. heinäkuuta 1809.
Alinen Tuohisurma

| Alinen Tuohisurma |
| --- | --- |
Valtiot:  Suomi
Kunnat:  Ylöjärvi
Koordinaatit:  61°47′41″N, 23°26′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Aliseen Hähkälammiin 
Järvinumero:  35.581.1.015
Mittaustietoja
Pinnankorkeus:  136,6 m 
Rantaviiva:  0,642 km 
Pinta-ala:  0,01108 km² 
 fiAlinen Tuohisurma 
Alinen Tuohisurma  on Pirkanmaalla Ylöjärvellä Vekarassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alinen Tuohisurma on osa Sipsiönjärven-Vahojärven aluetta.
Maantietoa

Lammen pituus on 350 metriä, leveys 50 metriä ja sen pinta-ala on 1,1 hehtaaria. Se sijaitsee erämaassa kaakko-luoteissuuntaisen murroksen pohjalla ja lammen molemmilla sivuilla sijaitsee korkeat mäet. Siihen laskee kaakosta kaksi metsäojaa, jotka tuovat vettä esimerkiksi Tuohisurmannevalla sijaitsevilta Yliseltä- ja Keskiseltä Tuohisurmalta. Laskuoja lähtee lammen koillispäästä ja juoksee samaan suuntaan laskien lopuksi kahden kilometrin päässä Aliseen Hähkälammiin. Lammen rantaviivan pituus on 650 metriä ja rannat ovat pääosin suota. Rinteet kohoavat jyrkkinä kummaltakin sivulta. Lampi on autio eikä sinne johda teitä. Lähin metsätie ohittaa lammen 150 metrin etäisyydeltä.
Alexa Grasso

| Alexa Grasso |
| --- | --- |

Henkilötiedot
Koko nimi:  Karen Alexa Grasso Montes
Syntynyt: 9. elokuuta 1993 (ikä 31) Guadalajara
Kansalaisuus:   Meksiko
Vapaaottelija
Aktiivisena:  2012–
Pituus:  165 cm
Paino:  57 kg
Painoluokka:  Kärpässarja
Kätisyys:  Oikea
Taistelutyyli:  nyrkkeily, brasilialainen jujutsu
Tilastot
Ottelut:  21
Voitot:  16
– tyrmäyksellä:  4
– luovutuksella:  2
– päätöksellä:  10
Tappiot:  4
– luovutuksella:  1
– päätöksellä:  3
Tasapelit:  1
Karen Alexa Grasso Montes (9. elokuuta 1993 Guadalajara) on meksikolainen vapaaottelija ja UFC:n kärpässarjan mestari.
Ura

Grasso otteli uransa ensimmäisen ammattilaisottelunsa joulukuussa 2012, jolloin hän voitti Sandra del Rinconin. Vuonna 2013 Grasso voitti kolme ottelua. Syyskuussa 2014 Grasso teki debyyttinsä Invicta FC:ssä, kun hän otteli Invicta FC 8 -tapahtumassa Ashley Cumminsia vastaan. Grasso voitti ottelun yksimielisellä päätöksellä. Grasso otteli vielä kolmesti Invictassa: Invicta FC 10:ssä hän voitti Alida Grayn tyrmäyksellä, Invicta FC 11:ssä Mizuki Inouen yksimielisellä päätöksellä ja Invicta FC 18:ssa Jodie Esquibelin yksimielisellä päätöksellä.
Elokuussa 2016 ilmoitettiin, että Grasso siirtyy ottelemaan UFC:hen. Hän kohtasi ensimmäisessä ottelussaan marraskuussa 2016 Heather Jo Clarkin. Grasso voitti ottelun yksimielisellä päätöksellä. Grasso koki uransa ensimmäisen tappion, kun hän hävisi helmikuussa 2017 Felice Herrigille. Herrig voitti yksimielisellä päätöksellä. Grasso kuitenkin palasi voittokantaan voitettuaan hajaäänituomiolla Randa Markosin saman vuoden elokuussa. Grasson vuoden 2018 ainoa ottelu päättyi tappioon Tatiana Suarezille, kun Suarez voitti kuristamalla Grasson ensimmäisessä erässä.
Vuonna 2019 Grasso otteli kaksi ottelua. Hän voitti kesäkuussa Karolina Kowalkiewiczin yksimielisellä päätöksellä, mutta hävisi syyskuussa Carla Esparzalle enemmistöpäätöksellä. Grasson piti otella UFC 246 -tapahtumassa Claudia Gadelha vastaan, mutta hän painoi viisi paunaa painorajan yli. Ottelu jouduttiin perumaan, kun Nevadan urheilukomissio peruutti ottelun vedoten sääntöön, jonka mukaan korsisarjassa ottelijoiden painojen ero saa olla korkeintaan kolme paunaa. Grasso siirtyi tämän jälkeen ottelemaan painoluokkaa korkeammalle kärpässarjaan.
Elokuussa 2020 Grasso otteli Ji Yeon Kimia vastaan voittaen ottelun yksimielisellä päätöksellä. Grasso voitti myös vuoden 2021 ainoan ottelunsa, kun hän oli Maycee Barberia parempi yksimielisellä päätöksellä. Vuoden 2022 ensimmäisessä ottelussaan Grasso kohtasi Joanne Woodin. Grasso voitti ottelun ensimmäisessä erässä luovutuksella. Saman vuoden lokakuussa Grasso voitti Viviane Araújon yksimielisellä päätöksellä. Maaliskuussa 2023 Grasso pääsi ottelemaan kärpässarjan mestaruudesta kirgisialais-perulaista Valentina Ševtšenkoa vastaan UFC 285:ssa. Grasso voitti ottelun neljännessä erässä, kun hän onnistui kuristamaan Ševtšenkon.
Antero Lartola

Aarre Antero Lartola (1924–1994) oli suomalainen jalkapalloerotuomari, joka toimi kansainvälisenä erotuomarina vuosina 1962–1963. Hän tuomitsi urallaan 107 ottelua Mestaruussarjassa sekä muun muassa Suomen Cupin finaalin vuonna 1964. Porilainen Lartola oli erotuomarina kahdessa A-maaottelussa. Lartola tuomitsi PM-turnauksen ottelun Ruotsi–Tanska Solnassa vuonna 1962 sekä ystävyysottelun Neuvostoliitto–Unkari Moskovassa 1963.
Vuonna 1964 Lartola sai Suomen Jääkiekkoliitolta elinikäisen toimitsijakiellon, kun hänen väitettiin Porin Karhujen joukkueenjohtajana toimiessaan yrittäneen lahjoa RU-38:n maalivahtia. Kilpailukielto kumottiin myöhemmin, koska se oli annettu Lartolaa kuulematta. Lartola toimi pitkään myös eri sanomalehtien kuten Helsingin Sanomien urheiluavustajana.
Allan Octavian Hume

Allan Octavian Hume.
Allan Octavian Hume (6. kesäkuuta 1829 St Mary Cray, Kent – 31. heinäkuuta 1912) oli englantilainen poliitikko, lintutieteilijä ja brittihallinnon virkamies Intiassa.
Nuoruus

Allan Octavian Humen isä oli Joseph Hume (1777–1855), radikaali parlamenttiedustaja. Allanin syntymäpaikasta on epäselvyyttä, joidenkin lähteiden mukaan se oli Montrosessa, Skotlannissa. Allan Hume kävi koulunsa Haileybury Training Collegessa, entiseltä nimeltään East India Company College. Hän opiskeli lääketiedettä ja kirurgiaa University College Hospitalissa Lontoossa. Vuonna 1849 hän purjehti Intiaan ja vietti seuraavat vuodet Bengalin brittihallinnossa Etawahissa, Uttar Pradeshissa. Hän eteni nopeasti urallaan nousten piirikuntavirkailijaksi, joka esitteli ilmaista alkeiskoulua ja perusti paikallisella kielellä toimitetun sanomalehden Lokmitra (The People's Friend, Kansan ystävä).
Vuonna 1853 Hume avioitui Mary Anne Grindallin kanssa.
Koulutuksen edistäminen

Hume otti koulutuksen sydämenasiakseen ja perusti apurahoja korkeamman asteen koulutukseen. Vuonna 1860 hänelle myönnettiin Companion of the Bath ansioista sepoykapinassa 1857. Samana vuonna hän oli perustamassa 181 koulua, joissa oli 5 186 oppilasta (näistä kaksi oli tyttöjä). Vuonna 1867 hänestä tuli luoteisprovinssin tullilaitoksen komissaari ja 1870 keskushallinnon alaisen maataloudesta vastaavan viraston pääjohtaja. Vuonna 1879 hänet alennettiin piirikunnalliseen virkaan Allahabadiin.
Puoluetoiminta

Vuonna 1882 Hume luopui virastaan. Hän kirjoitti vuonna 1883 avoimen kirjeen Kalkutan yliopiston valmistuneille opiskelijoille ja kutsui heidät perustamaan oman poliittisen puolueen. Tämä johti Intian kansalliskongressin perustamiseen Bombayssa 1885. Hume toimi puolueen pääsihteerinä vuoteen 1908. Yhdessä Sir William Wedderburnin (1838–1918) kanssa he tekivät intialaisille mahdolliseksi poliittisen järjestäytymisen itsehallintoon valmistauduttaessa.
Lintutieteilijä

Jo nuorena Hume oli kiinnostunut tieteestä ja varsinkin lintutieteestä. Intiassa hän järjestelmällisesti keräsi ja tutki lintuja, kunnes hänen aasialaisten lintujen kokoelmansa oli maailman laajin. Hän säilytti kokoelmaa kotimuseossa Simlassa. 1884 hän lahjoitti kokoelman British Museumille ja Richard Bowdler Sharpe lähetettiin paikan päälle Simlaan siihen tutustumaan. Kokoelman siirryttyä British Museumille siihen kuului kaikkiaan 82 000 näytettä, joista 75 577 lopulta asetettiin näytteille museossa. Kokoelma käsitti seuraavan määrän eri linturyhmiä:
2830 päiväpetolintua (Accipitriformes) … 8 lajia
1155 pöllöä (Strigiformes) … 9 lajia
2819 varista, närheä, kuhankeittäjää ym. … 5 lajia
4493 lepinkäistä ja sieppoa … 21 lajia
4670 rastasta ja kerttua … 28 lajia
3100 bulbulia ja peukaloisia sekä koskikaroja ym. … 16 lajia
7304 timalia … 30 lajia
2119 tiaista ja lepinkäistä … 9 lajia
1789 mesikkoa (Nectarinidae) ja rilliä (Zosteropidae) … 8 lajia
3724 pääskyä (Hirundinidae), västäräkkiä ja kirvistä (Motacillidae) … 8 lajia
2375 peippoa (Fringillidae) … 8 lajia
3766 kottaraista (Sturnidae), kutojaa (Ploceidae) ja kiuruja (Alaudidae) … 22 lajia
807 pittaa (Pittidae) ja harlekiinia (Eurylaimidae) … 4 lajia
1110 harjalintua (Upupae), kiitäjää, kehrääjää (Caprimulgidae) ja pöllökehrääjää (Podargidae) … 8 lajia
2277 tikkalintua, sarvinokkaa, mehiläissyöjää (Meropidae), kuningaskalastajaa, sininärheä (Coracidae) ja trogonia (Trogones) … 11 lajia
2339 tikkaa (Picidae) … 3 lajia
2417 hunajaopasta, seppää (Capiformes) ja käkeä … 8 lajia
813 papukaijaa (Psittaciformes) … 3 lajia
1615 kyyhkyä (Columbiformes) … 5 lajia
2120 hietakyyhkyä (Pterocletes) ja kanalintua (Galliformes) … 8 lajia
882 rantakanaa (Ralliformes), kurkea (Gruiformes) ja trappia (Otides) … 6 lajia
1089 ibistä (Ibididae), haikaraa (Ardeidae), pelikaania ja merimetsoa sekä uikkua (Podicipediformes) … 7 lajia
761 hanhia ja sorsia (Anseriformes) … 2 lajia
15965 munaa
Hume nimesi ja kuvaili suuren määrän uusia lintulajeja, muun muassa aavikkopöllön ja arabianpikkutiiran. 1869 Hume keräsi intianruokokerttusen, joka oli ainoa havainto lajista aina vuoteen 2006, jolloin se havaittiin luonnossa. 1872 Hume alkoi julkaista neljännesvuosittain ilmestyvää lintulehteä Stray Feathers - A journal of ornithology for India and dependencies.
Vanhuus

Mary Anne Grindall kuoli 1890. Heidän ainoa tyttärensä oli leski, jonka mies Ross Scott oli jonkin aikaa Oudhin (Awadh) oikeuskomissaari. Hume jätti Intian 1894 ja asettui Lontooseen, jossa hän kuoli 1912. Hänen tuhkansa on haudattu Brookwoodin hautausmaalle.
Teoksia

My Scrap book: or rough notes on Indian Oology and ornithology (1869)
Game Birds of India, Burmah and Ceylon (1879-1881)
Nests and Eggs of Indian Birds (1883).
Aikavaras (televisiosarja)

| Aikavaras> Early Edition |
| --- | --- |

Tyyli:   draama  fantasia 
Kestoaika:  56 min
Pääosissa:  Kyle Chandler
Alkuperämaa:   Yhdysvallat
Alkuperäiskieli:  englanti
Verkko:    CBS   Nelonen 
Esitetty:    12.10.1997   28.9.1996  – 13. toukokuuta 2000
Tuotantokausia:  4
Jaksoja:  90
Tuotanto
Ohjaaja(t):   Gary Nelson  Mel Damski 
Käsikirjoittaja(t):   Ian Abrams  Patrick Q. Page  Vik Rubenfeld 
Säveltäjä(t):  W.G. Snuffy Walden
Leikkaaja(t):  Fred Peterson
Tuotantoyhtiö(t):   Three Characters  Angelica Films  CBS Production 
Palkinnot
Voitetut:  Saturn
Ehdokkuudet:  Primetime Emmy
Aiheesta muualla
IMDb 
Aikavaras (engl. Early Edition) oli yhdysvaltalainen televisiosarja, jota tuotettiin neljä kautta vuosina 1996–2000. Yhdysvalloissa sarjaa esitti CBS ja Suomessa Nelonen.
Juoni

Sarja keskittyy Chicagoon, missä Gary Hobson (Kyle Chandler) elää baarinpitäjänä. Joka aamu hänen asuntonsa oven taakse ilmestyy seuraavan päivän Chicago Sun-Times. Lehden tykönä odottaa sisäänpääsyä aina sama kissa. Kissa ja lehti alkoivat ilmestyä oven taakse, kun Hobsonin ex-vaimo heitti tämän pihalle ja hän asui hotellissa "väliaikaisesti". Hobson lukee lehdestä alkavana päivänä vielä tapahtumattomat onnettomuudet ja pyrkii muuttamaan tapahtumien kulkua niin, ettei onnettomuuksia tapahdu ja lehden uutiset muuttuvat paremmiksi.
Jaksoja nivoi toisiinsa Hobsonin pyrkimys selvittää, minkä takia lehti alkoi ilmestyä hänelle ja miten kissa liittyy asiaan. Hän haluaa pitää lehden salaisuutena pitääkseen asiat yksinkertaisina ja välttääkseen näpistelijöitä. Hänelle läheisistä ihmisistä vain kaksi on tietoisia lehdestä: hyvä ystävä Marissa Clark (Shanésia Davis-Williams) ja Chuck Fishman (Fisher Stevens) Hobsonin yhtiökumppani baarissa.
Roolijako

| 0 | 1 | 2 |
| --- | --- | --- |
|  Kyle Chandler  | … |  Gary Hobson   |
|  Shanésia Davis-Williams  | … |  Marissa Clark   |
|  Fisher Stevens  | … |  Chuck Fishman   |
|  Myles Jeffrey  | … |  Henry Paget   |
|  Kristy Swanson  | … |  Erica Paget   |
|  Billy Worley  | … |  Patrick Quinn   |
|  Ron Dean  | … |  Etsivä Marion 'Zeke' Crumb   |
|  Constance Marie  | … |  Etsivä Antonia 'Toni' Brigatti   |
|  Tess Harper  | … |  Lois Hobson   |
|  William Devane  | … |  Bernie Hobson   |
Aiheesta muualla

Early Edition (TV Series) Filmaffinity. Viitattu 3.1.2023. (englanniksi)
Amerikanhiirihaukka

| Amerikanhiirihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Buteo
Laji::  jamaicensis
Kaksiosainen nimi
 Buteo jamaicensis  (Gmelin, 1788) 
Katso myös
   Amerikanhiirihaukka Wikispeciesissä   Amerikanhiirihaukka Commonsissa 
Infobox OKNimi-testi OKIUCN-testi OK: 
Amerikanhiirihaukka (Buteo jamaicensis) on yleissävyltään ruosteenruskea petolintu, joka pesii miltei koko Pohjois-Amerikan alueella, Länsi-Alaskasta ja Pohjois-Kanadasta jopa Panamaan ja Karibian saarten alueelle asti. Se on yleisimpiä Pohjois-Amerikan hiirihaukkojen (buteo) sukuun kuuluvia haukkoja. Amerikanhiirihaukoista on tunnistettu 14 eri alalajia, joiden ulkonäkö ja levinneisyys vaihtelee. Se on myös kookkaimpia Pohjois-Amerikan Buteo-suvun haukkoja: amerikanhiirihaukka painaa noin 690–1 600 g, pituus on 45–65 cm ja siipien kärkiväli 110–145 cm.
Amerikanhiirihaukkoja kasvatetaan käytettäviksi haukkametsästyksessä. Koska laji on niin yleinen ja helposti koulutettavissa metsästystarkoituksiin, suurin osa haukkametsästykseen valituista linnuista Yhdysvalloissa on amerikanhiirihaukkoja. Haukkametsästyksen harrastajien on lupa ottaa käyttöön vain haukkoja, jotka ovat jättäneet pesänsä ja omillaan mutta ovat alle vuoden vanhoja, jotta pesimäpopulaatio ei vaarantuisi. Näitä haukkoja suositaan myös siksi, koska kyseisille nuoremmille linnuille ei ole kehittynyt täysikasvuisten käyttäytymistapoja, jotka tekisivät koulutuksesta huomattavasti haastavampaa. Pesiviä ja poikasia pitäviä täysikasvuisia amerikanhiirihaukkoja on laitonta ottaa metsästystarkoituksiin.
Koko ja ulkonäkö

Amerikanhiirihaukka on yleissävyltään ruosteenruskea. Sen rinnan poikki kulkee tummempi raita, ja siiven alapinnalla on tumma kuvio. Eri osissa Pohjois-Amerikan mannerta on eri sävyisiä kantoja.
Sen pituus on 45–65 cm, siipien kärkiväli ja paino 800–1 300 grammaa. Naaras on suurempi kuin koiras.
Levinneisyys

Amerikanhiirihaukan pesimisalue ulottuu Alaskasta Panamaan.
Elinympäristö

Amerikanhiirihaukan elinympäristöjä ovat avoin maa, metsämaa, preeriametsiköt, vuoret, tasangot ja tienvieret sekä maastot joissa on avointa tilaa metsästämiselle ja korkeita orsia.
Ravinto

Amerikanhiirihaukka on lihansyöjä ja ravinnonhankkijana opportunisti. Amerikanhiirihaukka syö pieniä nisäkkäitä, lintuja ja matelijoita. Tyypillisiä saaliseläimiä ovat jyrsijät, kaniinit, kanalinnut, käärmeet ja liskot. Kaupunkialueilla haukat syövät puluja ja kottaraisia. Saalistarjonta vaihtelee alueiden ja vuodenajan mukaan, mutta tärkeässä osassa ravintoa ovat jyrsijät, jotka muodostavat 85 prosenttia amerikanhiirihaukan ruokavaliosta.
All I See

| ”All I See” Kylie Minogue |
| --- | --- | --- |

Singlen tiedot
 Albumilta: X
 Äänitetty : 2007
 Julkaistu: 11. maaliskuuta 2008
 Formaatti: Single
 Tuottaja(t): Jonas Jeberg, Cutfather
 Tyylilaji: Pop, R&B
 Kesto: 03.04
 Levy-yhtiö: Parlophone
Kylie Minoguen muut singlet
| ”In My Arms” 2008 | ”All I See” 2008 | ”The One” 2008 |
”All I See” on pop- ja R&B-kappale Kylie Minoguen albumilta X. Se julkaistiin vuonna 2008, ja sen kirjoittivat Jonas Jeberg, Mich Hedin Hansen ja Edwin Serrano. Kappale julkaistiin digitaalisesti singlenä Pohjois-Amerikassa 11. maaliskuuta 2008.
Kappaleet > Yhdysvaltalainen CD promo 1

"All I See" – 3:04
"All I See" (Instrumental) – 3:04
Kappaleet > Yhdysvaltalainen CD promo 2

"All I See" (feat. Mims) – 3:51
"All I See" (Instrumental) – 3:04
Kappaleet > Australialainen iTunes

"All I See" (feat. Mims) – 3:51
"All I See" (Instrumental) – 3:04
"In My Arms" (Spitzer Dub) – 5:05
Aiheesta muualla

Kylie Minoguen virallinen sivusto (englanniksi)